17. ΑΝΑΓΚ. ΝΟΜΟΣ υπ' αριθ. 379 της 18/19 Απρ. 1968 (ΦΕΚ Α΄ 83) Περί παραγραφής του αξιοποίνου εγκλημάτων τινών και άλλων τινών διατάξεων. Άρθρ.1.-1.Αποσβέννυται δια παραγραφής το αξιόποινον πάντων των πταισμάτων, και πλημμελημάτων καθ' ων ο Νόμος απειλεί ποινήν φυλακίσεως ουχί ανωτέραν του έτους, ή χρηματικήν ποινήν ή και αμφοτέρας, εφ' όσον ταύτα ετελέσθησαν μέχρι της δημοσιεύσεως του παρόντος Α. Νόμου. (Αντί της σελ. 186,07(β) Σελ. 186,07(γ) Τεύχος 380-Σελ. 65 Αμνηστία 9.Γ.ε.16-17 2.Της κατά την προηγουμένην παράγραφον παραγραφής εξαιρούνται τα εγκλήματα τα προβλεπόμενα υπό των Νόμων «περί προστασίας του Εθνικού Νομίσματος». 3.Δικογραφίαι αφορώσαι εις εγκλήματα, περί ων το παρόν άρθρον, τίθενται εις το αρχείον δια πράξεως, του αρμοδίου κατά περίπτωσιν Εισαγγελέως, Βασιλικού Επιτρόπου, ή Δημοσίου Κατηγόρου. Περί της τύχης των πειστηρίων αποφαίνεται αμετακλήτως το Συμβούλιον Πλημμελειοδικών, προκειμένου δε περί πταισμάτων ο αρμόδιος Πταισματοδίκης. 4.Αι εκ του τελεσθέντος εγκλήματος προκύπτουσαι πολιτικαί απαιτήσεις δεν θίγονται δια της υπό του παρόντος θεσπιζομένης παραγραφής του αξιοποίνου. Άρθρ.2.-1.Παραγράφονται αι μέχρι της δημοσιεύσεως του παρόντος καταγνωσθείσαι στερητικαί της ελευθερίας ποιναί μέχρι και των 6 μηνών, ή χρηματικαί ή και αμφότεραι τοιαύται, συνεπεία τελέσεως πταίσματος ή πλημμελήματός τινος, εξαιρουμένων των επιβληθεισών ποινών δια τα εγκλήματα, της κλοπής, απάτης, πλαστογραφίας, καταδολιεύσεως δανειστών, δολίας χρεωκοπίας, μαστρωπίας, σωματεμπορίας και παραβάσεως των Νόμων περί προστασίας του Εθνικού Νομίσματος. 2.Οι εκτίοντες ποινήν παραγραφομένην δια του παρόντος απολύονται των φυλακών παραγγελία του κατά περίπτωσιν Εισαγγελέως Πλημμελειοδικών, Βασιλικού Επιτρόπου ή Δημοσίου Κατηγόρου του τόπου εκτίσεως της ποινής. 3.Οι τυγχάνοντες του ευεργετήματος του παρόντος Α. Νόμου απαλλάσσονται των δικαστικών εξόδων και τελών των επιβληθέντων εις βάρος των. Άρθρ.3.-Η ισχύς του παρόντος Α.Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 